Cazul comunei din Maramureș care refuză să înceapă școala online. Cum a fost inclusă pe lista "localităților roșii".
Soluția aleasă de autorități pentru începerea școlii a creat nemulțumiri în multe zone ale țării. Comuna Coroieni din județul Maramureș a fost inclusă de Ministerul Sănătății pe lista “localităților roșii" din România. Profesorii refuză să înceapă școala online.
De ce se opun deciziei autorităților? Copiii au stat destul acasă și nu este niciun pericol de COVID-19, spune directoarea școlii. Cazurile de îmbolnăviri sunt la un centru de bătrâni, izolat, iar acest lucru nu ar trebui să împiedice educația elevilor, zic profesorii.În comuna Coroieni din județului Maramureș sunt în jur de 3.000 de oameni. Și pentru că numărul cazurilor de îmbolnăviri a ajuns să fie mai mare de 3 la mia de locuitori, Ministerul Sănătății nu a mai cercetat unde este focarul și dacă afectează copiii, așa că a introdus comună pe lista celor 43 de “localități roșii" din România.În comună sunt trei școli unde învață peste 400 de copii, așa că profesorii nu au de gând să accepte scenariul autorităților de la București și să înceapă școala exclusiv online.